钦定古今图书集成/明伦汇编/氏族典/第412卷 > 杜镐
## 钦定古今图书集成/明伦汇编/氏族典/第412卷 > 杜镐

按《宋史杜镐传》：“镐字文周，常州无锡人。父昌业，南唐
虞部员外郎。镐幼好学，博贯经史，举明经，解褐集贤
校理。江南平，授千乘县主簿。太宗即位，江左旧儒多
荐其能，改国子监丞，迁著作佐郎，历殿中丞、国子博
士。太宗观书秘阁，询镐经义，进对称旨，即日改虞部
员外郎。景德初，置龙图阁待制，因以命镐。四年，拜右”
谏议大夫。大中祥符中，同详定《东封仪注》，迁给事中。
三年，又置本阁学士，迁镐工部侍郎，充其职。六年，卒。
子渥，为大理寺丞。